Nærbilde

«Nærbilde» er det andre albumet til Hanne Krogh, og ble utgitt på EMI i 1980. Etter debuten «Hanne Krogh» i 1978, hadde Hanne Krogh lagt sangen litt på hylla igjen, og fortsatte jobben som script i NRK. Hannes produsent, Ole Vidar Lien tok kontakt med Hanne i 1980, og lurte på om hun kunne spille inn en norsk versjon av den finsk/svenske sangen «Höstvisa» av Tova Jansson, med melodi av Erna Tauro. Hanne oversatte den selv, og opptaket ble gjort i «one take», og sangen ble sendt ut som singel, og gikk rett inn på Norsktoppen. Den ble også den mest populære sangen på radioprogrammet Ønskekonserten i 1980. Dermed var Hanne tilbake som sanger, og EMI ønsket å lage et helt nytt album med henne. Hun gikk i studio og med Ole Vidar Lien som produsent, og med Pete Knutsens orkester, kom albumet «Nærbilde» ut i november 1980. Den lå 5 uker på VG-lista, og kom på en 24.-plass som høyeste rangering. Låtmaterialet besto av en del covermelodier, som norske versjoner av «I will survive» og «When you walk in the room». Hanne gjendiktet selv to av tekstene i tillegg til «Høstvise»: «Der løy jeg igjen» og John Denvers vakre «Annie's song» som ble til «Din sang».  På platen finner vi også den italienske melodien «Tu sei l'unica donna per me» som ble oversatt til «Kjære Kristine» og en av Hanne Krogs mest populære melodier.

Sporliste
«Høstvise»  (E.Tauro/Tove Jansson/H.Krogh)
«Kjære Kristine»  («Tu sei I'unica donna per me»)  (A.Sorrenti/A.Krogtoft)
«I septemberkveldens måneskinn»  («I'm happy just to dance with you»)   (John Lennon/Paul McCartney/Asbjørn Krogtoft)
«Der løy jeg igjen»  («Single girl»)  (M.Sharp/R.Bjurstrøm/H.Krogh)
«Trøbbel»  (Olle Adolphson/André Bjerke)
«Rosen»  (Benny Borg)
«Jeg er fri»  («I will survive»)  (Perren/Fekaris/Gunnar Jørstad)
«Din sang»  («Annie's Song»)  (John Denver/Hanne Krogh)
«Hei finansminister»  («Pilot of the airways»)  (Ch.Dore/Arve Sigvaldsen)
«Brent barn skyr ild»  («When you walk in the room»)  (J.deShannon/A.Krogtoft)
«Tornerose sov i hundre år»  («Sleeping single in a double bed»)  (D.Morgan/Fleming.G.Jørstad)

Andre medvirkende
Pete Knutsens orkester:
Flygel, el-piano, synth, string ensemble, orgel, el-gitar, og akustisk gitar: Pete Knutsen 
Gitar: Arne Schulze
Bass: Terje Methi
Trommer: Thor Andreassen 
Saxofon, fløyte: Knut Riisnæs 
Strykere fra Filharmonisk Selskaps Orkester
Kor: Iselin Alme, Kari Gjærum, Bente Müller, Pete Knutsen
Arr: Pete Knutsen
Innspil i Roger Arnhoff Studio A/S
Teknikere: Ola Johansen, Asbjørn Krogtoft, Ragnar Nybro
Produsent: Ole Vidar Lien
Layout: Terje Jenssveen, Huset Grafiske Atelier
Foto: Trygve Sundbø

Utgivelser
1980 LP/MC EMI NORSK A/S 8C062-37419

Kilder
http://www.hannekrogh.com/NaerbildeLP/NaerbildeLP.htm

Eksterne lenker 
 

Musikkalbum fra 1980
Hanne Krogh-album